**Atlastiedote 15**

**16.7.2025**

Atlastilanne edistyy nopeasti. Atlashavaintoja on noin 1,9 miljoonaa. Niiden myötä vähintään tyydyttävästi on selvitetty nyt **95 %** eteläisen Suomen atlasruuduista! Viikko sitten oli 93 % ja kesän alussa 82 %. Lapissa **27 suurruutua** on tavoitteessa eli yli puolet 44 suurruudusta. Suurruutusivu päivittyy viiveellä, joten suurruutu 31 ei näy vielä harmaana, vaikka on tavoitteessa. Edistys on kaikkien maastossa ahkeroivien harrastajien ansiota. Suuret kiitokset!

**Paras atlasaika jatkuu**

Heinäkuu on monen lajin osalta parasta atlasaikaa. Vesilintujen, tiaisten ja sieppojen poikueita on liikkeellä. Rastailla on toisia pesyeitä. Uusintapesyeet sekä toiset tai kolmannet pesinnät tuottavat yhtä lailla atlashavaintoja eli atlasretkeilyaikaa riittää. Kerjäävät poikueet sekä varoittelevat ja ruokkivat emot on helppo havaita, jolloin saa kuitattua suoraan korkeita pesimävarmuusindeksejä. Varoittelevaa lintua (indeksi 63) kannattaa tarkkailla, onko sillä ruokaakin nokassa (indeksi 74). **Atlasruudun nostaminen tyydyttäväksi käy nyt nopeasti**, vaikka ruudun lähtötilanne olisi heikko. Kannattaa siis jatkaa atlastilanteen kohentamista retkeilemällä ahkerasti etenkin tyydyttävää heikommilla atlasruuduilla.

Pesintänsä jo lopettaneille lajeille kirjataan indeksi 1. Tällaisia ovat esimerkiksi syysmuutolle lähteneet kahlaajat sekä parvina lentävät kottaraiset ja käpylinnut.

**Viedään atlas maaliin**

**Maan eteläpuolisko** on jo varsin kattavasti selvitetty vähintään tyydyttävästi (<https://tulokset.lintuatlas.fi/grid>). Katvealueiden kartoitukseen on tartuttu. Samalla päättäväisyydellä on hyvä jatkaa loppuun asti! Välttäviä ruutuja on yhä jäljellä etenkin Ahvenanmaan saaristossa, Pohjois-Karjalassa, Pohjois-Savossa ja Etelä-Savossa. Muutamia rajaruutuja on kohennettavissa esimerkiksi Kainuussa.

**Etelä-Lapissa** välttäviä ruutuja on vielä Ranualla ja Sallassa (<https://tulokset.lintuatlas.fi/society/ML.1112>). Moni ruutu on niin lähellä tyydyttävää, että sen saa nostettua pysähtymällä ohikulkumatkallaan pohjoisemmaksi Lappiin. Tarkista ruudun puutelista! **Pohjois-Lapissa** etenkin suurruudut 20, 23 ja 37 ovat helposti nostettavia (<https://tulokset.lintuatlas.fi/society/lappi>). Suurruudulla 37 voi valita nostettaviksi teitä pitkin saavutettavia atlasruutuja, vaikka ne eivät olisi priorisoituja (esim. 767:352, 768:352, 769:352; 3 ruutua tarvitaan, jotta suurruutu on tavoitteessa). Helposti saavutettavia ja tyydyttävää heikompia atlasruutuja on jäljellä myös suurruuduilla 26, 33, 36, 40 ja 42.

Suunnittele kesän reissu siten, että voit samalla kohentaa vajaata atlasruutua. Yhdenkin atlasruudun nostaminen tyydyttäväksi on suureksi avuksi!

**Ennen retkeilyä tarkista ruudun tilanne**. Lapin suurruutukartta päivittyy viiveellä, joten atlasruudun tilanne näkyy parhaiten sivulta <https://tulokset.lintuatlas.fi/grid>. Päällekkäistä atlastyötä ei kannata tehdä. Tarkista muiden retkeilyaikeet eteläisessä Suomessa <https://www.birdlife.fi/suojelu/seuranta/lintuatlas/atlaksen-retkipaketit-2025/> tai Lapissa varaustaulukosta <https://lintuatlas.fi/lapin-priorisoinnit/>. Yhdistyksen atlasvastaavalla on ajantasaisin käsitys alueensa retkiaikeista. Varmista, että aikomasi alue on vapaana: <https://www.birdlife.fi/suojelu/seuranta/lintuatlas/yhdistysten-atlasvastaavat/>.

**Lisätietoa** ympäristöministeriön rahoittamasta lintuatlaksesta Luonnontieteellisen keskusmuseon Luomuksen ja BirdLife Suomen sivuilla:

<https://lintuatlas.fi/>   sekä   <https://www.birdlife.fi/lintuatlas/>

Lintuatlaksen tulospalvelu (lajit, ruudut, yhdistykset, havainnoijat): <https://tulokset.lintuatlas.fi/>

Lappi: <https://tulokset.lintuatlas.fi/society/lappi>, <https://lintuatlas.fi/lapin-priorisoinnit/> sekä Lapin retkeily: <https://www.birdlife.fi/suojelu/seuranta/lintuatlas/lapin-suurruutujen-retkeily/>.

Lintuatlashavainnot ilmoitetaan Luomuksen tai BirdLifen havaintopalveluihin. Lisätietoa:

<https://www.birdlife.fi/suojelu/seuranta/lintuatlas/atlashavainnot-tiiraan/>

<https://lintuatlas.fi/havaintojen-tallentaminen/>

Osallistu ilmoittamalla lintuhavaintosi ja merkitsemällä havaintoon pesimävarmuusindeksi. Indeksit:

<https://lintuatlas.fi/indeksit/>   sekä   <https://www.birdlife.fi/suojelu/seuranta/lintuatlas/ohjeita/>

Lintuatlasruudut, valitse karttataso ”Atlasruudukko” ja halutessasi ”Lintuatlasruudut yhdistyksittäin”: <https://laji.fi/map>. Tai tulospalvelussa Ruudut: https://tulokset.lintuatlas.fi/grid

Lisätietoa mm. pesimävarmuussummasta ja selvitysasteesta: <https://lintuatlas.fi/materiaalia/>